**กิตติกรรมประกาศ**

วิทยานิพนธ์เล่มนี้สำเร็จสมบูรณ์ได้ด้วยความกรุณาอนุเคราะห์ ให้คำปรึกษาเป็นอย่างดียิ่งจาก รองศาสตราจารย์ ดร.วีระกิตติ์ เสาร่ม ประธานกรรมการที่ปรึกษาวิทยานิพนธ์ และ ผู้ช่วยศาสตราจารย์ ดร.นิศารัตน์ โชติเชย กรรมการที่ปรึกษาวิทยานิพนธ์ ที่ได้ให้ความอนุเคราะห์ ช่วยเหลือให้คำแนะนำและแนวคิดที่เป็นประโยชน์ ตรวจสอบความถูกต้องและความสมบูรณ์ของเนื้อหา และแก้ไขข้อบกพร่องด้วยความเอาใจใส่ ขอกราบขอบพระคุณ รองศาสตราจารย์ ดร.สุวกิจ ศรีปัดถา ประธานกรรมการสอบวิทยานิพนธ์ และผู้ช่วยศาสตราจารย์ ว่าที่ร้อยตรี

ดร.อรัญ ซุยกระเดื่อง กรรมการสอบวิทยานิพนธ์ ที่ได้กรุณาให้คำปรึกษา แนะนำ พร้อมทั้งแก้ไข ข้อบกพร่องและข้อคิดเห็นต่างๆ ด้วยความเอาใจใส่อย่างดียิ่งตลอดมา ผู้วิจัยขอกราบขอบพระคุณ เป็นอย่างสูง ไว้ ณ โอกาสนี้

ขอกราบขอบพระคุณ คุณอัชณา ลิมป์ไพฑูรย์ นายกสมาคมผู้ผลิตชิ้นส่วนยานยนต์ไทย คุณทัยวรรณ โกยกุล และเจ้าหน้าที่สมาคมผู้ผลิตชิ้นส่วนยานยนต์ไทย ที่ได้ให้ความช่วยเหลือในการเก็บรวบรวมข้อมูล ตลอดจนผู้ประกอบการอุตสาหกรรมยานยนต์และชิ้นส่วนยานยนต์ในประเทศไทย ที่ได้ให้ความร่วมมือในการเก็บข้อมูลและตอบแบบสอบถามเป็นอย่างดี

ขอกราบขอบพระคุณผู้เชี่ยวชาญทุกท่าน ที่ได้กรุณาตรวจสอบ ปรับปรุง แก้ไขข้อบกพร่อง

ต่างๆ และให้คำแนะนำในการสร้างเครื่องมือที่ใช้ในการวิจัย

สำคัญที่สุด ขอกราบขอบพระคุณ บุพการี ครู อาจารย์ และผู้มีพระคุณทุกท่าน ด้วยความเคารพอย่างยิ่ง ที่มีความห่วงใยและคอยเป็นกำลังใจให้อย่างสม่ำเสมอ และสุดท้ายลืมไม่ได้ที่จะขอบคุณพลังความเข้มแข็งของตัวเอง ที่สามารถเปลี่ยนวิกฤติมาเป็นโอกาสทางการศึกษาได้

กิตติชัย เจริญชัย